تۆرکیه بیرلشمیش میللتلر تشکیلاتینین اینسان حاقلاری یۆکسک کمیسرلیگینین، چینین اویغور اؤزارک بؤلگه‌سینده اینسان حاقلاری دورومو حاقیندا باغلی راپورونون تۆرکیه‌نین بو مسئله ایله باغلی دیله گتیردیگی قایغیلاری تایید ائدر اؤزللیکده اولدوغونو بیلدیردی.
خاریجی ایشلر باخانلیغی سؤزچوسو ائلچی تانژو بیلگیچ، بیرلشمیش میللتلر اینسان حاقلاری یۆکسک کمیسرلیگینین بؤلگه‌ده‌کی وضعیتله باغلی راپورو ایله باغلی سوالا یازیلی جاواب وئردی.
راپور‌دا یئر آلان دگرلنیرمه‌لرین نظره آلینماسینین اؤنملی اولدوغونو بیلدیرن بیلگیچ،
"بیرلشمیش میللتلر تشکیلاتینین اینسان حاقلاری یۆکسک کمیسرلیگینین، سینجان-اویغور اؤزارک بؤلگه‌سینده‌کی وضعیتله باغلی سونونجو راپورو، بؤلگه‌ده یاشایان اویغور تۆرکلری و دیگر مسلمان آزلیقلارلا باغلی اؤلکه‌میزده و اولوسلارآراسی توپلومدا دیله گتیریلن قایغیلاری تایید ائدر اؤزللیکده‌دیر" دگرلندیرمه‌سینی ائتدی.
تۆرکیه‌نین مسئله ایله باغلی حساسلیغینین چین مقاملارینا چاتدیریلدیغینی ایفاده ائد‌ن بیلگیچ بونلاری قید ائتدی:
"اویغور تۆرکلرینین رفاه و دینجلیک ایچینده یاشامالارینا، تمل حاق و اؤزگورلوکلرینین قورونماسی ایله باغلی گؤزلنتی و حساسیتلریمیز هم چین مقاملاری ایله گؤروشمه‌لرده هم ده بیرلشمیش میللتلر باشدا اولماق اۆزره اولوسلارآراسی پلتفورملاردا وورغولانماقدادیر".
بیلگیچ، چینین دعوتی ایله تۆرکیه‌دن بیر هیئت و تۆرکیه‌نین پکن ائلچیسینین بؤلگه‌یه گئتمه‌سینین بیر سۆره‌دیر گۆندمده اولدوغونو خاطیرلاتدی.
